stanford-oval/wikipedia huggingface dataset:
ดับเบิลยูดับเบิลยูอี
ดับเบิลยูดับเบิลยูอีในประเทศไทย

ในอดีตนั้น มวยปล้ำดับเบิลยูดับเบิลยูอี เคยนำมาออกอากาศทางทีวีในระยะหนึ่ง โดยออกอากาศทาง สถานีวิทยุโทรทัศน์แห่งประเทศไทย ในตอนดึก และได้ออกอากาศทาง สถานีโทรทัศน์ไอทีวี โดยใช้ชื่อว่า "รายการศึกมวยปล้ำ สะท้านโลก" ออกอากาศในตอนบ่าย ปัจจุบัน รายการของ World Wrestling Entertainment ที่ออกอากาศในประเทศไทย ได้ออกอากาศผ่านทาง ทรูวิชั่นส์ (True Visions) โดยมี อ.สุวัฒน์ กลิ่นเกษร หรือ "น้าติง" เป็นผู้พากย์เพียงที่เดียว  ในปัจจุบัน น้าติง ได้ลาออกจาก ทรูวิชั่นส์ เป็นที่เรียบร้อยแล้ว และย้ายไปพากย์ให้กับ GMM Z (1Sky) ในรายการมวยปล้ำของสมาคม TNA
รายการของ World Wrestling Entertainment ที่ได้ออกอากาศผ่านทาง ทรูวิชั่นส์ (True Visions) สิ้นสุดลงในปี 2556 ก่อนที่จะย้ายไปออกอากาศผ่านทาง ซีทีเอช (CTH) ตั้งแต่ปี 2557-2558 โดยตั้งแต่ พ.ศ. 2560 เป็นต้นมาช่องทางการรับชมรายการของ WWE ในประเทศไทยสามารถรับชมผ่านทาง WWE Network ส่วนรายการ Raw และ Smackdown สามารถรับชมได้ผ่านทางช่องของ WWE บน Youtube หลังจากออกอากาศในประเทศสหรัฐอเมริกาเป็นเวลา 12 ชั่วโมง
นอกจากการออกอากาศผ่านสื่อต่าง ๆ ในประเทศไทยแล้ว World Wrestling Entertainment ก็เคยมาปล้ำให้แฟนมวยปล้ำชาวไทยได้ชมกันแบบสด ๆ ถึง 3 ครั้ง ได้แก่
WWE SmackDown! presents UNLEASHED IN THE EAST เมื่อวันที่ 16 กรกฎาคม พ.ศ. 2546 ที่ อิมแพ็ค เมืองทองธานี
WWE SmackDown! LIVE TOUR brought to you by UBC เมื่อวันที่ 2 กุมภาพันธ์ พ.ศ. 2549 ที่ อิมแพ็ค เมืองทองธานี
WWE SmackDown & ECW present SummerSlam Tour เมื่อวันที่ 27 กรกฎาคม พ.ศ. 2550 ที่ อิมแพ็ค เมืองทองธานี
อ่านเพิ่ม

Fargiorgo, Joseph (2014). WWE: Wrestling, Wellness & Entertainment – An Analysis of Work and Health in Professional Wrestling (MA). Department of Sociology and Anthropology, University of Guelph. สืบค้นเมื่อ September 7, 2021 – โดยทาง The Atrium at University of Guelph.
Olson, Cristopher; Reinhard, Carrie Lynn D. (2021). "Wrestling with Eating Disorders: Transmedia Depictions of Body Issues in WWE's Women's Professional Wrestling".  ใน Johnson, Malynnda; Olson, Cristopher (บ.ก.). Normalizing Mental Illness and Neurodiversity in Entertainment Media (1st E-book ed.). London: Routledge. doi:10.4324/9781003011668-15. ISBN 9781003011668. S2CID 233598773.
Verma, D. S. (2020). Wresting Fans as Players, Performers as Characters: Conceptualizing WWE Storytelling and Production in Terms of Games and Play (Master). Faculty of Humanities Theses, Utrecht University. hdl:1874/399263. คลังข้อมูลเก่าเก็บจากแหล่งเดิมเมื่อ September 7, 2021. สืบค้นเมื่อ September 7, 2021 – โดยทาง Utrecht University Repository.
แหล่งข้อมูลอื่น

เว็บไซต์ทางการ
ข้อมูลทางด้านธุรกิจของ ดับเบิลยูดับเบิลยูอี:
บลูมเบิร์ก
กูเกิล
รอยเตอร์ส
การยื่นเอกสารต่อ ก.ล.ต. สหรัฐ
ยาฮู!
| ฐานข้อมูลการควบคุมรายการหลักฐาน  |
| --- | --- |
นานาชาติ:  ISNI  VIAF 
ประจำชาติ:  ฝรั่งเศส  BnF data  เยอรมนี  สหรัฐ 
ศิลปิน:  มิวสิกเบรนซ์ 
ประชาชน:  Trove 2 
อื่น ๆ:  มิวสิกเบรนซ์ ค่ายเพลง 
↑  วินซ์ แม็กแมน เป็นผู้ถือหุ้นประเภทบุคคลที่ใหญ่ที่สุด, โดยเขามีหุ้น 34% ใน TKO Group Holdings.'"`UNIQ--ref-00000006-QINU`"'
ตราสัญลักษณ์ของ WWWF ในปี พ.ศ. 2506–2522
วินซ์ แม็กแมน เป็นผู้ก่อตั้ง Titan Sports, Inc และเป็นเจ้าของส่วนใหญ่ของ WWE ในปัจจุบัน
สัญลักษณ์ การออกอากาศในระบบ HD ของ ดับเบิลยูดับเบิลยูอี
สำนักงานใหญ่ของดับเบิลยูดับเบิลยูอีที่สแตมฟอร์ด รัฐคอนเนตทิคัต
พิชัย รัตตกุล

| พิชัย รัตตกุลม> ป.ช., ม.ว.ม., ท.จ.ว. |
| --- | --- |
พิชัย ใน พ.ศ. 2553

ประธานรัฐสภาไทย และ  ประธานสภาผู้แทนราษฎรไทย
ดำรงตำแหน่ง 30 มิถุนายน พ.ศ. 2543 – 9 พฤศจิกายน พ.ศ. 2543 (4 เดือน 10 วัน)
กษัตริย์: พระบาทสมเด็จพระมหาภูมิพลอดุลยเดชมหาราช บรมนาถบพิตร
นายกรัฐมนตรี: ชวน หลีกภัย
ก่อนหน้า: วันมูหะมัดนอร์ มะทา
ถัดไป: อุทัย พิมพ์ใจชน
รองนายกรัฐมนตรี
ดำรงตำแหน่ง 30 เมษายน พ.ศ. 2526 – 9 ธันวาคม พ.ศ. 2533   (7 ปี 7 เดือน 9 วัน)
นายกรัฐมนตรี: เปรม ติณสูลานนท์   ชาติชาย ชุณหะวัณ
ดำรงตำแหน่ง 14 พฤศจิกายน พ.ศ. 2540 – 28 มิถุนายน พ.ศ. 2543   (2 ปี 7 เดือน 14 วัน)
นายกรัฐมนตรี: ชวน หลีกภัย
รัฐมนตรีว่าการกระทรวงการต่างประเทศ
ดำรงตำแหน่ง 21 เมษายน พ.ศ. 2519 – 6 ตุลาคม พ.ศ. 2519  (5 เดือน 15 วัน)
นายกรัฐมนตรี: เสนีย์ ปราโมช
ก่อนหน้า: ชาติชาย ชุณหะวัณ
ถัดไป: อุปดิศร์ ปาจรียางกูร
หัวหน้าพรรคประชาธิปัตย์
ดำรงตำแหน่ง 3 เมษายน พ.ศ. 2525 – 26 มกราคม พ.ศ. 2534   (8 ปี 9 เดือน 23 วัน)
ก่อนหน้า: ถนัด คอมันตร์
ถัดไป: ชวน หลีกภัย
 
ข้อมูลส่วนบุคคล
เกิด: 16 กันยายน พ.ศ. 2469 จังหวัดพระนคร ประเทศสยาม
เสียชีวิต: 28 กุมภาพันธ์ พ.ศ. 2565 (95 ปี) โรงพยาบาลศิริราช กรุงเทพมหานคร ประเทศไทย
พรรคการเมือง: ประชาธิปัตย์ (2501–2565)
คู่สมรส: คุณหญิง จรวย รัตตกุล (16 กันยายน พ.ศ. 2488–15 มิถุนายน พ.ศ. 2557)
บุตร: พิจิตต รัตตกุล  พัชรี ว่องไพฑูรย์   อาณัฐชัย รัตตกุล
ลายมือชื่อ: 

พิชัย รัตตกุล (16 กันยายน พ.ศ. 2469 – 28 กุมภาพันธ์ พ.ศ. 2565) เป็นนักการเมืองชาวไทย อดีตหัวหน้าพรรคประชาธิปัตย์ คนที่ 4 อดีตรองนายกรัฐมนตรี อดีตประธานรัฐสภาและประธานสภาผู้แทนราษฎร อดีตรัฐมนตรีว่าการกระทรวงการต่างประเทศ อดีตสมาชิกสภาผู้แทนราษฎรหลายสมัย และเคยได้รับเลือกเป็นประธานสโมสรโรตารีสากล ระหว่างปี พ.ศ. 2545 – 2546
ประวัติ

พิชัย รัตตกุล เกิดวันที่ 16 กันยายน พ.ศ. 2469 ที่จังหวัดพระนคร ในครอบครัวคนไทยเชื้อสายจีนซึ่งบรรพบุรุษได้เดินทางมาประเทศไทยเมื่อต้นกรุงรัตนโกสินทร์ โดยเป็นบุตรของ นายพิศาลกับนางวิไล รัตตกุล 
พิชัยเป็นบุตรคนโต จากพี่น้องทั้งหมด 9 คน ดังนี้
นาย พิชัย รัตตกุล
ร้อยตรี ไพโรจน์ รัตตกุล (สมรสกับ นางประพันธ์ศรี ลีลานุช)
นายแพทย์ ปราโมทย์ รัตตกุล
นางสาว ยุพิน รัตตกุล
นางสาว สุภาพรรณ รัตตกุล
นาง ยุพยงค์ รัตตกุล (สมรสกับ นาย Harry Studhalter)
คุณหญิง สุภัจฉรีย์ ภิรมย์ภักดี (สมรสกับ นายจำนงค์ ภิรมย์ภักดี)
นาง ยุพเรศ เที่ยงธรรม (สมรสกับ นายสุนัย เที่ยงธรรม)
นาย แสนดี รัตตกุล (สมรสกับ นางสุพรรณี เอี่ยมสกุลรัตน์)
นายพิชัยจบการศึกษาระดับมัธยมจาก โรงเรียนกรุงเทพคริสเตียน จากนั้นจึงไปศึกษาต่อด้านพาณิชยศาสตร์ที่โรงเรียนเซนต์สตีเฟ่น ที่ฮ่องกง หลังจบการศึกษาแล้วได้กลับมาดูแลธุรกิจของครอบครัว ก่อนจะเข้าสู่แวดวงการเมือง
ชีวิตครอบครัว สมรสกับ คุณหญิงจรวย รัตตกุล (สกุลเดิม ศิริบุญ) มีบุตร-ธิดา 3 คน คือ ดร.พิจิตต รัตตกุล อดีตผู้ว่าราชการจังหวัดกรุงเทพมหานคร, คุณหญิงพัชรี ว่องไพฑูรย์ (สมรสกับ ดร.วีระนนท์ ว่องไพฑูรย์) และ ดร.อาณัฐชัย รัตตกุล
นายพิชัยได้ถึงแก่อนิจกรรมเมื่อวันที่ 28 กุมภาพันธ์ พ.ศ. 2565 ณ โรงพยาบาลศิริราช หลังจากเข้ารับการรักษาโรคมะเร็งปอดในวันที่ 17 กันยายน พ.ศ. 2565 สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินมาพระราชทานเพลิงศพวัดเทพศิรินทราวาสราชวรวิหาร
งานการเมือง

นายพิชัยเข้าสู่แวดวงการเมืองด้วยการเป็นสมาชิกพรรคประชาธิปัตย์ตั้งแต่เดือนกรกฎาคม-สิงหาคม พ.ศ. 2501 และเป็นส.ส.ในพื้นที่กรุงเทพมหานคร ในการเลือกตั้งเมื่อปี พ.ศ. 2512 ก่อนเกิดเหตุการณ์ 14 ตุลาไม่นาน นายพิชัยได้เป็น 1 ใน 100 ของบุคคลที่ลงชื่อคัดค้านการดำรงตำแหน่งนายกรัฐมนตรีของจอมพลถนอม กิตติขจร และเป็น 1 ใน 4 สมาชิกพรรคประชาธิปัตย์ที่ลงชื่อในคราวนั้น (อีก 3 คนคือ นายดำรง ลัทธพิพัฒน์, นายเทพ โชตินุชิต, นายชวลิต อภัยวงศ์) เขาได้รับแต่งตั้งเป็นสมาชิกสภานิติบัญญัติแห่งชาติ ในปี พ.ศ. 2516
ได้รับแต่งตั้งเป็นรัฐมนตรีว่าการกระทรวงการต่างประเทศ ในรัฐบาลหม่อมราชวงศ์เสนีย์ ปราโมช แต่ยังมิได้เริ่มปฏิบัติงาน เนื่องจากไม่ได้รับความไว้วางใจจากสภาในการแถลงนโยบาย ต่อมาในปี พ.ศ. 2519 ได้รับแต่งตั้งอีกครั้ง จนกระทั่งพ้นจากตำแหน่งเนื่องจากนายกรัฐมนตรีลาออก และได้รับแต่งตั้งอีกสมัยหนึ่ง แต่ดำรงตำแหน่งเพียง 12 วัน และได้เข้าเฝ้าถวายสัตย์ปฏิญาณเพียงวันเดียวก็ต้องพ้นจากตำแหน่ง เนื่องจากการรัฐประหารของพลเรือเอก สงัด ชลออยู่
ได้เป็นหัวหน้าพรรคประชาธิปัตย์ใน พ.ศ. 2525 หลังจากการครบวาระของ พันเอก (พิเศษ) ดร.ถนัด คอมันตร์ ซึ่งพรรคประชาธิปัตย์ในช่วงนี้ได้ร่วมเป็นพรรคร่วมรัฐบาลที่ให้การสนับสนุนการดำรงตำแหน่งนายกรัฐมนตรีของ พลเอกเปรม ติณสูลานนท์ ซึ่งนายพิชัยได้เป็นรองนายกรัฐมนตรีด้วย ในปี พ.ศ. 2529 จากนั้นในรัฐบาล พลเอกชาติชาย ชุณหะวัณ นายพิชัยและพรรคประชาธิปัตย์ได้เป็นพรรคร่วมรัฐบาลในวาระแรก และเขาได้รับแต่งตั้งเป็นรองนายกรัฐมนตรี แต่ในวาระที่ 2 ของการดำรงตำแหน่งนายกรัฐมนตรี นายพิชัยและพรรคประชาธิปัตย์ได้ถอนตัวจากการร่วมรัฐบาลเนื่องจากมีเสียงสนับสนุนรัฐบาลในสภา ฯ เป็นจำนวนมาก เนื่องจากไม่ต้องการให้เกิดสภาพการเป็นเผด็จการรัฐสภา
ในวาระของการเป็นหัวหน้าพรรคของนายพิชัยนั้น ได้มีเหตุการณ์ความแตกแยกในพรรคเกิดขึ้น เมื่อ "กลุ่ม 10 มกรา" ที่นำโดยนายวีระ มุสิกพงศ์ ได้ลาออกจากพรรคไป เนื่องจากความขัดแย้งกันในแต่งตั้งหัวหน้าพรรค
จากนั้น เมื่อ นายชวน หลีกภัยเป็นหัวหน้าพรรคและเป็นนายกรัฐมนตรีในสมัยที่ 2 นายพิชัยได้ดำรงตำแหน่งรองนายกรัฐมนตรี มีหน้าที่ดูแลรับผิดชอบกิจการเกี่ยวกับต่างประเทศและรับผิดชอบการจัดมหกรรมกีฬาเอเชียนเกมส์ 1998 และได้ดำรงตำแหน่งประธานรัฐสภาด้วย หลังจากนี้ไม่นาน  นายพิชัยได้วางมือจากการเมืองเนื่องจากมีอายุที่มากแล้ว จนได้รับฉายาว่า "คุณปู่" แต่ยังมีตำแหน่งเป็นสภาที่ปรึกษาของพรรคประชาธิปัตย์อยู่
ในแวดวงสังคม นายพิชัย มีตำแหน่งเป็นประธานสโมสรโรตารีในประเทศ และเป็นคนไทยคนแรก ที่ได้ดำรงตำแหน่ง ประธานสโมสรโรตารีสากลในระหว่าง พ.ศ. 2545 – 2546
เครื่องราชอิสริยาภรณ์ > เครื่องราชอิสริยาภรณ์ไทย

พ.ศ. 2527 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2526 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2528 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้าวิเศษ (ท.จ.ว.) (ฝ่ายหน้า)
พ.ศ. 2532 –  เครื่องราชอิสริยาภรณ์อันเป็นสิริยิ่งรามกีรติ ลูกเสือสดุดีชั้นพิเศษ
พ.ศ. 2493 –  เหรียญพระราชพิธีบรมราชาภิเษก รัชกาลที่ 9 (ร.ร.ศ.9)
เครื่องราชอิสริยาภรณ์ > เครื่องราชอิสริยาภรณ์ต่างประเทศ

นิการากัว :
พ.ศ. 2543 -  เครื่องอิสริยาภรณ์ตระกูลโฆเซ เด มาร์โคเลตา ชั้น กราน ครูซ
อิตาลี :
พ.ศ. 2547 -  เครื่องอิสริยาภรณ์คุณธรรมแห่งสาธารณรัฐอิตาลี ชั้นที่ 2
เรือหลวงศรีอยุธยา
แหล่งข้อมูลอื่น

จากเหตุการณ์เมื่อ 29 มิ.ย. 2494 สู่ 29 มิ.ย. 2549
| ด ค กเรือปืนยามฝั่งชั้นธนบุรี |
| --- | --- |
 เรือหลวงธนบุรี  เรือหลวงศรีอยุธยา
แหวนทองเหลือง

| แหวนทองเหลือง |
| --- | --- |
กำกับ: พระเจ้าวรวงศ์เธอ พระองค์เจ้าอนุสรมงคลการ
เขียนบท: พระเจ้าวรวงศ์เธอ พระองค์เจ้าอนุสรมงคลการ บุษบง นารถสุดา
อำนวยการสร้าง: หม่อมอุบล ยุคล ณ อยุธยา
นักแสดงนำ:  พ.ศ. 2516    ไชยา สุริยัน   นัยนา ชีวานันท์   อดุลย์ ดุลยรัตน์   เยาวเรศ นิสากร   เชาว์ แคล่วคล่อง   มารศรี อิศรางกูร ณ อยุธยา   จุรี โอศิริ   สุคนธ์ คิ้วเหลี่ยม   เมืองเริง ปัทมินทร์  สมพล กงสุวรรณ เสถียร ธรรมเจริญ ชูศรี มีสมมนต์ ภาณุวัฒน์ มังคลารัตน์ เขมิกา กุญชร ณ อยุธยา   พ.ศ. 2547   พงษ์พัฒน์ วชิรบรรจง กมลชนก โกมลฐิติ ปกรณ์ พรพิสุทธิ์ วรุฒ วรธรรม เขตต์ ฐานทัพ จีรนันท์ มะโนแจ่ม เอกพันธ์ บรรลือฤทธิ์ สะอาด เปี่ยมพงษ์สานต์ สุภาภรณ์ คำนวณศิลป์ กชกร นิมากรณ์
บริษัทผู้สร้าง: ละโว้ภาพยนตร์  
วันฉาย: 28 ธันวาคม พ.ศ. 2516
ประเทศ: ไทย
ภาษา: ไทย
| แหวนทองเหลือง |
| --- | --- |
ประเภท: พีเรียด-ดราม่า
สร้างโดย: 2529 : ดาราวิดีโอ 2538 : ณัฐเดช เอนเตอร์เทนเม้นท์ 2547 : ดีด้า วิดีโอ โปรดักชั่น 2558 : ศรีคำรุ้ง โปรดักชั่น
เขียนโดย: พระนิพนธ์ : พระเจ้าวรวงศ์เธอ พระองค์เจ้าอนุสรมงคลการ
แสดงนำ: พ.ศ. 2529 อภิชาติ หาลำเจียก นาถยา แดงบุหงา พ.ศ. 2538 ไพโรจน์ สังวริบุตร อภิรดี ภวภูตานนท์ พ.ศ. 2547 พงษ์พัฒน์ วชิรบรรจง กมลชนก โกมลฐิติ พ.ศ. 2558 วันชนะ สวัสดี สาวิกา ไชยเดช
ดนตรีแก่นเรื่องเปิด: หัวใจรอเธอ - ฝ้าย แอมไฟน์
ดนตรีแก่นเรื่องปิด: หัวใจรอเธอ - ฝ้าย แอมไฟน์
จำนวนตอน: พ.ศ. 2558 : 28 ตอน
การผลิต
ความยาวตอน: พ.ศ. 2558 : 60 นาที/ตอน
ออกอากาศ
เครือข่าย: พ.ศ. 2529 : ช่อง 7 พ.ศ. 2538 : ช่อง UTV พ.ศ. 2547 :  ช่อง 7 พ.ศ. 2558 : ช่อง 8
แหวนทองเหลือง เป็นพระนิพนธ์ในพระเจ้าวรวงศ์เธอ พระองค์เจ้าอนุสรมงคลการ ถูกนำมาสร้างเป็นภาพยนตร์และละครโทรทัศน์แล้วอีก 4 ครั้ง
โดยครั้งแรกในรูปแบบภาพยนตร์ในปี พ.ศ. 2516 สร้างโดย ละโว้ภาพยนตร์ โดยพระเจ้าวรวงศ์เธอ พระองค์เจ้าอนุสรมงคลการ ทรงกำกับการแสดง นำแสดงโดย ไชยา สุริยัน, นัยนา ชีวานันท์, เยาวเรศ นิสากร, อดุลย์ ดุลยรัตน์, เชาว์ แคล่วคล่อง ใช้เวลาสร้างประมาณ 2 ปีเศษและนำออกฉายครั้งแรกเมื่อวันที่ 28 ธันวาคม พ.ศ. 2516 ที่โรงหนังเฉลิมเขตร์
และต่อมาถูกนำมาสร้างเป็นละครครั้งแรกในปี พ.ศ. 2529 ทางช่อง 7 ผลิตโดย ดาราวิดีโอ นำแสดงโดย อภิชาติ หาลำเจียก, นาท ภูวนัย, อัศวิน รัตนประชา, นาถยา แดงบุหงา, เยาวเรศ นิสากร, เกษศริน พูลลาภ, คมสัน สุริยา ออกอากาศทุกวันศุกร์-เสาร์ เมื่อวันที่ 6 กันยายน พ.ศ. 2529 - 4 มกราคม พ.ศ. 2530 โดยทางช่อง 7 มีการปรับผังใหม่เป็น ศุกร์-เสาร์-อาทิตย์ เริ่มวันอาทิตย์ที่ 4 มกราคม พ.ศ. 2530 เสนอเป็นตอนอวสานพอดี
ครั้งที่ 2 ในปี พ.ศ. 2538 ทางช่อง UTV ผลิตโดย ณัฐเดช เอนเตอร์เทนเม้นท์ นำแสดงโดย ไพโรจน์ สังวริบุตร, อภิรดี ภวภูตานนท์, ภานุเดช วัฒนสุชาติ, ตฤณ เศรษฐโชค, รัญญา ศิยานนท์, ไมเคิล พูพาร์ท
ครั้งที่ 3 ในปี พ.ศ. 2547 ทางช่อง 7 ผลิตโดย ดีด้า วิดีโอ โปรดักชั่น นำแสดงโดย พงษ์พัฒน์ วชิรบรรจง, กมลชนก โกมลฐิติ, เขตต์ ฐานทัพ และ จีรนันท์ มะโนแจ่ม ออกอากาศทุกวัน เวลา 18.30 - 19.25 น. เมื่อวันที่ 20 มีนาคม พ.ศ. 2547 - 23 เมษายน พ.ศ. 2547
และครั้งที่ 4 ในปี พ.ศ. 2558 ทางสถานีโทรทัศน์ช่อง 8 ผลิตโดย บริษัท ศรีคำรุ้ง โปรดักชั่น จำกัด กำกับการแสดงโดย จิระวดี อิศรางกูร ณ อยุธยา บทโทรทัศน์โดย นิติกร นำแสดงโดย วันชนะ สวัสดี, สาวิกา ไชยเดช, จิระ ด่านบวรเกียรติ และ ษริกา สารทศิลป์ศุภา ออกอากาศทุกวันจันทร์-อังคาร เวลา 08.00 - 09.00 น. และออกอากาศรีรันให้ชมอีกครั้งในเวลา 12.30 - 13.30 น. , 19.50 - 20.50 น. , เวลา 01.15 - 02.15 น. เริ่มตอนแรกวันที่ 27 มกราคม พ.ศ. 2558
รางวัล

| งานประกาศผลรางวัล | รางวัล | ผู้เข้าชิง | ผลรางวัล | หมายเหตุ |
| --- | --- | --- | --- | --- |
| รางวัลโทรทัศน์ทองคำ ครั้งที่ 1 | ดาราสนับสนุนหญิงดีเด่น | เยาวเรศ นิสากร | เสนอชื่อเข้าชิง |  |

| รางวัลเมขลา ครั้งที่ 6 | ผู้แสดงสนับสนุนหญิงดีเด่น | เยาวเรศ นิสากร | ชนะ |  |
| รางวัลเมขลา ครั้งที่ 6 | ผู้แสดงนำหญิงดีเด่น | นาถยา แดงบุหงา | ชนะ |  |

| งานประกาศผลรางวัล | รางวัล | ผู้เข้าชิง | ผลรางวัล | หมายเหตุ |
| --- | --- | --- | --- | --- |
| คมชัดลึก อวอร์ด ครั้งที่ 2 | นักแสดงนำหญิงยอดเยี่ยม | กมลชนก โกมลฐิติ | เสนอชื่อเข้าชิง |  |
ลำดับรายการโทรทัศน์

| สถานีโทรทัศน์ช่อง 8: ละครวันจันทร์ - วันอังคาร 08:00 - 09:00 |
| --- | --- | --- |
| ก่อนหน้า | แหวนทองเหลือง | ถัดไป |
| เมียเถื่อน | แหวนทองเหลือง | เพลิงพ่าย |
เจ้าหน้าที่รักษาความปลอดภัย

เจ้าหน้าที่รักษาความปลอดภัย
เจ้าหน้าที่รักษาความปลอดภัย (รปภ.) หรือ ผู้ที่ทำการป้องกันซึ่งทรัพย์สินสิ่งของ หรือเรียกอย่างเป็นทางการว่า รปภ. เป็นอาชีพหนึ่งที่ผู้ประกอบการหรือบุคคลอื่นจ้างมาเพื่อดูแลรักษาความปลอดภัยให้กับบริษัทห้างร้านต่างๆ หรือกระทั่งที่อยู่อาศัย ทั้งเวลากลางวันและกลางคืน โดยส่วนมากมักจะจ้างบริษัทที่ทำงานเกี่ยวกับการรักษาความปลอดภัยโดยเฉพาะ แล้วให้บุคคลที่จะมาเฝ้าจุดปฏิบัติงาน ผลัดเปลี่ยนหมุนเวียนกันตามช่วงเวลา ซึงการทำงานในอาชีพเจ้าหน้าที่รักษาความปลอดภัยจะต้องผ่านการอบรมเกี่ยวกับวิชาชีพรักษาความปลอดภัย ตาม พรบ.รักษาความปลอดภัย เก็บถาวร 2018-08-26 ที่ เวย์แบ็กแมชชีน โดยจะต้องฝึกอบรมอย่างน้อย 40 ชั่วโมงถึงจะเข้าปฏิบัติงานจริงได้ โดยการอบรมจะเกี่ยวข้องกับ 1.การอบรมการใช้ถังดับเพลิง เพลิงไหม้ การช่วยชีวิต เป็นต้น 2.การอบรมการต่อสู้ด้วยกระบอง การต่อสู้ด้วยมือเปล่า การสังเกตการณ์ หรือวิธีการเอาตัวรอดจากสถาณะการณ์เสี่ยง 3.การอบรมข้อกฏหมายที่เกี่ยวข้องในวิชาชีพ 4.การอบรมด้านการ
จราจร เป็นต้น
ในแต่ละประเทศ > ออสเตรเลีย

บุคคลที่ประกอบธุรกิจหรือทำงานในสาขาที่เกี่ยวข้องกับความปลอดภัยในออสเตรเลียจำเป็นต้องมีใบอนุญาต ในแต่ละหกรัฐและสองดินแดนของออสเตรเลียมีกฎหมายเฉพาะที่รัฐบวางไว้เพื่อครอบคลุมกิจกรรมด้านความปลอดภัย การจัดการเรื่องใบอนุญาตในแต่ละรัฐ/ดินแดนแตกต่างกัน และดำเนินการโดยตำรวจ, กระทรวงอัยการสูงสุด, กระทรวงยุติธรรม หรือกรมการเรื่องผู้บริโภค
ในแต่ละประเทศ > สิงคโปร์

พนักงานรักษาความปลอดภัยในสิงคโปร์รวมตัวกันเป็นสหภาพพนักงานรักษาความปลอดภัย (USE) ซึ่งเป็นสาขาหนึ่งของสภาสหภาพแรงงานแห่งชาติ (NTUC)
ในแต่ละประเทศ > แคนาดา

ในแคนาดา การรักษาความปลอดภัยเอกชนอยู่ภายใต้เขตอำนาจของสิบจังหวัดและสามดินแดนของแคนาดา ทั้งสิบจังหวัดของแคนาดาและหนึ่งดินแดน (ยูคอน) มีกฎหมายควบคุมด้านการรักษาความปลอดภัย ทั้งสิบเอ็ดเขตอำนาจต้องการให้บริษัทที่ให้บริการรักษาความปลอดภัยและพนักงานของพวกเขาต้องมีใบอนุญาต ส่วนใหญ่ของจังหวัดในแคนาดาควบคุมการใช้กุญแจมือและอาวุธ (เช่น ปืนและกระบอง) โดยบริษัทและพนักงานที่ทำงานตามสัญญาด้านความปลอดภัย ไม่ว่าจะห้ามใช้โดยสิ้นเชิงหรืออนุญาตให้ใช้ได้ภายใต้สถานการณ์เฉพาะ
ในแต่ละประเทศ > ฝรั่งเศส

ในฝรั่งเศส เจ้าหน้าที่รักษาความปลอดภัย (agents de sécurité) ต้องพกบัตรประจำตัวที่ออกโดยกระทรวงมหาดไทย บัตรนี้จะออกให้หลังจากการฝึกอบรม 175 ชั่วโมง ซึ่งสามารถสำเร็จการฝึกอบรมพิเศษเพิ่มเติม (K9, ปืน, การรักษาความปลอดภัยทางทะเล เป็นต้น) อดีตเจ้าหน้าที่บังคับใช้กฎหมายและทหารสามารถขอรับการยกเว้นบางส่วนหรือทั้งหมดในการออกบัตร
คณะนิติศาสตร์ มหาวิทยาลัยธรรมศาสตร์

| --- | --- |
Faculty of Law,  Thammasat University

คติพจน์: เป็นเลิศ เป็นธรรม ร่วมนำสังคม
สถาปนา: 27 มิถุนายน พ.ศ. 2477 (90 ปี) 
คณบดี: รองศาสตราจารย์ ดร. ปกป้อง ศรีสนิท
ที่อยู่: • ท่าพระจันทร์  2 ถนนพระจันทร์ แขวงพระบรมมหาราชวัง เขตพระนคร กรุงเทพมหานคร 10200  • ศูนย์รังสิต  99 หมู่ 18 ถนนพหลโยธิน ตำบลคลองหนึ่ง อำเภอคลองหลวง จังหวัดปทุมธานี 12120  • ศูนย์ลำปาง  248 หมู่ 2 ถนนลำปาง–เชียงใหม่ ตำบลปงยางคก อำเภอห้างฉัตร จังหวัดลำปาง 52190 
วารสาร: • วารสารนิติศาสตร์  • Thammasat Business Law Journal  • วารสารวิชาการกฎหมายขนส่งและพาณิชยนาวี  • หนังสือรพี
เพลง: นิติศาสตร์สามัคคี
สี:   สีขาว
มาสคอต: ดู สัญลักษณ์คณะ
เว็บไซต์: www.law.tu.ac.th
คณะนิติศาสตร์ มหาวิทยาลัยธรรมศาสตร์ (อังกฤษ: Faculty of Law, Thammasat University) เป็นส่วนราชการไทยระดับคณะวิชา สังกัดมหาวิทยาลัยธรรมศาสตร์ นับได้ว่าเป็นคณะนิติศาสตร์ที่เก่าแก่ที่สุดในประเทศไทย จัดตั้งขึ้นตามกฎหมายว่าด้วยมหาวิทยาลัยธรรมศาสตร์ โดยมีต้นกำเนิดมาจากโรงเรียนกฎหมาย กระทรวงยุติธรรม (รับโอนภารกิจของโรงเรียนกฎหมาย กระทรวงยุติธรรม) มีประวัติความเป็นมายาวนานกว่าหนึ่งศตวรรษ และมีบทบาทสำคัญเกี่ยวกับการเมืองการปกครองและวงการนิติศาสตร์ของประเทศไทย
การบริหาร > ทำเนียบคณบดี

หมายเหตุ คำนำหน้านามของผู้ดำรงตำแหน่งคณบดีและผู้รักษาการแทนคณบดีเป็นคำนำหน้านามตามตำแหน่งทางวิชาการในขณะรับตำแหน่ง
| 0 | 1 | 2 |
| --- | --- | --- |
ทำเนียบคณบดีคณะนิติศาสตร์ มหาวิทยาลัยธรรมศาสตร์ 
|  ชื่อ  |  ระยะเวลาดำรงตำแหน่ง   |  |
| 1. ศาสตราจารย์ พระยานิติศาสตรไพศาล (วัน จามรมาน) Error in Webarchive template: Empty url.  | พ.ศ. 2492 – พ.ศ. 2496  |  |
| 2. ศาสตราจารย์ พระยาลัดพลีธรรมประคัลภ์ (วงศ์ ลัดพลี)  | พ.ศ. 2496 – พ.ศ. 2503  |  |
| 3. ศาสตราจารย์ พระยาอรรถการีย์นิพนธ์ (สิทธิ จุณณานนท์)  | พ.ศ. 2503 – พ.ศ. 2511  |  |
| 4. ศาสตราจารย์สัญญา ธรรมศักดิ์  | พ.ศ. 2511 – พ.ศ. 2514  |  |
| 5. ศาสตราจารย์จิตติ ติงศภัทิย์  | พ.ศ. 2514 – พ.ศ. 2517  |  |
| 0. ผู้รักษาการแทนคณบดี  | พ.ศ. 2517 – พ.ศ. 2518  |  |
| 6. ศาสตราจารย์ ดร.ปรีดี เกษมทรัพย์  | พ.ศ. 2518 – พ.ศ. 2519   |  |
| 0. ผู้รักษาการแทนคณบดี  | พ.ศ. 2519 – พ.ศ. 2521  |  |
| 7. ศาสตราจารย์ ดร.มานะ พิทยาภรณ์  | พ.ศ. 2521 – พ.ศ. 2522  |  |
| 8. ศาสตราจารย์ ดร.ไพศิษฐ์ พิพัฒนกุล  | พ.ศ. 2522 – พ.ศ. 2525  |  |
| 9. ศาสตราจารย์พิเศษ ดร.เกียรติขจร วัจนะสวัสดิ์  | พ.ศ. 2525 – พ.ศ. 2527  |  |
| 10. ผู้ช่วยศาสตราจารย์ ดร.ปรีชา สุวรรณทัต  | พ.ศ. 2527 – พ.ศ. 2529  |  |
| 11. อาจารย์พนัส ทัศนียานนท์  | พ.ศ. 2529 – พ.ศ. 2531  |  |
| 12. รองศาสตราจารย์ ประธาน วัฒนวาณิชย์  | พ.ศ. 2531 – พ.ศ. 2534  |  |
| 13. รองศาสตราจารย์สมยศ เชื้อไทย  | พ.ศ. 2534 – พ.ศ. 2540  |  |
| 14. รองศาสตราจารย์สุธีร์ ศุภนิตย  | พ.ศ. 2540 – พ.ศ. 2541  |  |
| 15. ผู้ช่วยศาสตราจารย์ ดร.พนม เอี่ยมประยูร  | พ.ศ. 2541 – พ.ศ. 2544  |  |
| 16. ศาสตราจารย์ ดร.สุรพล นิติไกรพจน์  | พ.ศ. 2544 – พ.ศ. 2547  |  |
| 17. ศาสตราจารย์ ดร.กำชัย จงจักรพันธ์  | พ.ศ. 2547 – พ.ศ. 2550  |  |
| 18. ศาสตราจารย์ ดร.สมคิด เลิศไพฑูรย์  | พ.ศ. 2550 – พ.ศ. 2553  |  |
| 19. ศาสตราจารย์ ดร.สุรศักดิ์ ลิขสิทธิ์วัฒนกุล  | พ.ศ. 2553 – พ.ศ. 2556  |  |
| 20. ศาสตราจารย์ณรงค์ ใจหาญ  | พ.ศ. 2556  –  พ.ศ. 2559  |  |
| 21. ศาสตราจารย์ ดร.อุดม รัฐอมฤต  | พ.ศ. 2559  –  พ.ศ. 2562  |  |
| 22. รองศาสตราจารย์ ดร.มุนินทร์ พงศาปาน  | พ.ศ. 2562  –  พ.ศ. 2565  |  |
| 23. รองศาสตราจารย์ ดร.ปกป้อง ศรีสนิท  | พ.ศ. 2565  –  ปัจจุบัน  |  |

| --- | --- |
:
การบริหาร > ศูนย์กฎหมาย

เพื่อประโยชน์ของการศึกษาวิชานิติศาสตร์ และการให้บริการงานวิจัยแก่ภาครัฐ และสังคม คณะนิติศาสตร์ มหาวิทยาลัยธรรมศาสตร์ จึงบริหารงานทางวิชาการในลักษณะของศูนย์วิชานิติศาสตร์ โดยประกอบด้วยศูนย์กฎหมาย ดังต่อไปนี้
ศูนย์กฎหมายแพ่ง
ศูนย์กฎหมายอาญาและอาชญาวิทยา
ศูนย์กฎหมายมหาชน
ศูนย์กฎหมายพาณิชย์และธุรกิจ
ศูนย์กฎหมายระหว่างประเทศ
ศูนย์กฎหมายการค้าระหว่างประเทศ
ศูนย์กฎหมายภาษี
ศูนย์กฎหมายทรัพยากรธรรมชาติและสิ่งแวดล้อม
ศูนย์นิติศึกษาทางสังคม ประวัติศาสตร์ และปรัชญา
การบริหาร > ศูนย์หรือสถาบันศึกษากฎหมายเฉพาะทาง

คณะนิติศาสตร์ ได้จัดให้มีศูนย์ศึกษากฎหมายเฉพาะทางหรือสถาบันศึกษากฎหมายเฉพาะทาง ดังนี้
| --- | --- |
 ศูนย์ศึกษากฎหมายเยอรมัน  ศูนย์ศึกษากฎหมายฝรั่งเศส  ศูนย์ศึกษากฎหมายญี่ปุ่น  ศูนย์กฎหมายสุขภาพและจริยศาสตร์:  ศูนย์ความเป็นเลิศด้านนโยบายสาธารณะและธรรมาภิบาล เยอรมัน-อุษาคเนย์ (ศูนย์ CPG)  สถาบันกฎหมายขนส่งและพาณิชยนาวี  สถาบันกฎหมายภาษี  สถาบันฝึกอบรมกฎหมายและธุรกิจระหว่างประเทศ
การบริหาร > หน่วยงานอื่น

นอกจากหน่วยงานที่ตอบสนองภารกิจพื้นฐานของคณะนิติศาสตร์แล้ว ยังมีหน่วยงานอื่นเพื่อสนองการดำเนินงานตามนโยบาย ดังนี้
ศูนย์นิติศาสตร์ มหาวิทยาลัยธรรมศาสตร์
มูลนิธินิติศาสตร์ มหาวิทยาลัยธรรมศาสตร์ (มนธ.)
สมาคมนิติศาสตร์ มหาวิทยาลัยธรรมศาสตร์ (สนธ.)
ศูนย์วิจัยและให้คำปรึกษา
ศูนย์จัดการศึกษาและฝึกอบรมด้านกฎหมาย (LeTEC)
สัญลักษณ์

ตรา – ตรามหาวิทยาลัยธรรมศาสตร์ เป็นตราธรรมจักร มีรัฐธรรมนูญใส่พานอยู่ตรงกลาง ตามประกาศสำนักนายกรัฐมนตรี เรื่อง กำหนดภาพเครื่องหมายราชการตามพระราชบัญญัติเครื่องหมายราชการ พุทธศักราช 2482 (ฉบับที่ 50) ลงวันที่ 2 กุมภาพันธ์ พ.ศ. 2509
ธง – ธงประจำคณะนิติศาสตร์ใช้ธงสีเดียวกันกับธงมหาวิทยาลัย คือ ธงสีเหลือง แต่เพิ่มคำว่า "คณะนิติศาสตร์" เข้าไปในธรรมจักร
สี – สีขาวเป็นสีประจำคณะนิติศาสตร์ เป็นสัญลักษณ์ถึงความสะอาดบริสุทธิ์และอวมลทิน ทั้งนี้ ชุดครุยคณะนิติศาสตร๋ใช้แถบสีขาวเป็นแถบครุย
สัญลักษณ์ – ตราชูหรือดุลพ่าห์เป็นสัญลักษณ์อย่างไม่เป็นทางการของคณะนิติศาสตร์ หมายถึง เครื่องนำพาไปซึ่งความเที่ยงตรง
พระพุทธรูป
พระพุทธโลกนิติธรรมเทสก์ โดยสมาคมนิติศาสตร์ มหาวิทยาลัยธรรมศาสตร์จัดสร้างขึ้นในวาระครบรอบ 30 ปีของการก่อตั้งสมาคม นามพระพุทธรูปได้รับประทานจากสมเด็จพระสังฆราชเจ้า กรมหลวงวชิรญาณสังวร และมีสมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา ทรงเป็นองค์ประธานในพิธีเททองหล่อพระพุทธปฏิมา
พระพุทธนิติธรรมศาสดา โดยคณะนิติศาสตร์ มหาวิทยาลัยธรรมศาสตร์ จัดสร้างขึ้นในวาระครบรอบ 84 ปี แห่งการสถาปนามหาวิทยาลัย ในการนี้สมเด็จพระอริยวงศาคตญาน สมเด็จพระสังฆราช สกลมหาสังฆปริณายก เป็นองค์ประธานการเททอง โดยในพิธีพุทธาภิเษก สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา เสด็จเป็นองค์ประธานฝ่ายฆราวาส และสมเด็จพระวันรัต รับนิมนต์เป็นประธานฝ่ายบรรพชิต
สัตว์สัญลักษณ์ – เสือเหลืองเป็นสัตว์สัญลักษณ์ของคณะ แสดงถึงความสง่างาม การรักษาเกียรติยศ หลงใหลในความยุติธรรม รักสันโดษ พลังอำนาจ ความน่าเกรงขาม และความเป็นผู้นำ นอกจากนี้ยังเชื่อกันว่า เสือเป็นผู้คานอำนาจการปกครองกับสิงห์ซึ่งเป็นสัญลักษณ์ของคณะรัฐศาสตร์ การใช้สัตว์ทั้งสองเป็นสัญลักษณ์นี้มีที่มาจากการแข่งขันกีฬาของทั้งสองคณะที่เรียก "กีฬาประเพณีเสือเหลือง-สิงห์แดง"
เพลง – นอกจากเพลงประจำมหาวิทยาลัยธรรมศาสตร์ เก็บถาวร 2012-12-21 ที่ archive.today แล้ว คณะนิติศาสตร์ยังมีเพลงประจำคณะอีกสี่เพลง ดังต่อไปนี้
"นิติศาสตร์สามัคคี[ลิงก์เสีย]" ประพันธ์คำร้องโดย ทวีป วรดิลก และทำนองโดย เอื้อ สุนทรสนาน
"นิติศาสตร์สมานฉันท์[ลิงก์เสีย]" ประพันธ์คำร้องโดย ทวีป วรดิลก และทำนองโดย เอื้อ สุนทรสนาน
"ตราชู" ไม่ปรากฏนามผู้แต่ง โดยใช้ขับร้องในวันรพี ณ ลานพระรูปพระเจ้าบรมวงศ์เธอ กรมหลวงราชบุรีดิเรกฤทธิ์หน้าศาลยุติธรรม ในวันที่ 7 สิงหาคมของทุกปี
"บูมนิติฯ" ไม่ปรากฏนามผู้แต่ง
การเรียนการสอน > หลักสูตร

คณะนิติศาสตร์ มหาวิทยาลัยธรรมศาสตร์ ประกอบด้วยการเรียนการสอนตามหลักสูตรดังต่อไปนี้
การเรียนการสอน > การอบรม

คณะนิติศาสตร์ มหาวิทยาลัยธรรมศาสตร์ ได้เปิดให้มีการอบรมความรู้ด้านกฎหมายเฉพาะด้านหลายโครงการแก่บุคคลทั่วไปหรือผู้สนใจ ซึ่งประกอบไปด้วย
โครงการอบรมหลักสูตรประกาศนียบัตรกฎหมายมหาชน
โครงการอบรมกฎหมายเกี่ยวกับการบริหารงานบุคคล
โครงการอบรมภาษาอังกฤษสำหรับนักกฎหมาย
โครงการอบรมประกาศนียบัตรกฎหมายธุรกิจสำหรับบุคคลทั่วไป
โครงการอบรมหลักสูตรประกาศนียบัตรกฎหมายการค้าระหว่างประเทศ